hier na volght een pcess van enen gedinge nu onlanx voer meye ende
scepen van arschot bedingt tuschen janne de juede in deen zijde
ende danele van zurpele als wittich man ende momboe joffrouwe
katlinen vander meynartshoven sijns wijfs dochter wouts wilen
vand meynarthoven in dande des de voirs scepen van arschot
bij hen selve niet wijs en waen so dat sij uut dier met den
selven pcesse quamen aen de scepen van loeven als aen hoe hoet
om van hen daer af een vonisse te hebben en geleert te werde
die den voirs scepen van arscot gaven voe een vonis gelijc acht
in dit selve pcess gescreven steet
sond zij u hen dat op dach van rechte comen es inde banck voe meye
ende scepen van arscot daneel van zurpele van leeuwe als wettich
man en momboe katlinen sijns wijfs die wittich dochter was wilen
wouters vander meynartshoven diemen hiet goutacker en seyde met
sinen geleverden voirspreke dat hij ovmits seke beleide van loeven int
recht gestaen heeft voe meye en scepen van loeven tegen janne den
juede oft den ghenen die net geliken beleide tot sinen goeden geleidt
was En dat daen teynden die sake gesett wart inden hoff daer
die goede hoefden daer om eest dat daneel voirs als momboer
sijns wijfs voirg aensprect jane den juede voirs die sijn hande ge
slaghen heeft aen twee boende beemts gelegen tarscot inde stoffene
bide hoveycke tusschen die goede gheerts van dieste in deen zijde
en woutn die witte in dande En seet dat hij na staet der heylig
kerken vergadert es aen katlinen sijn wijf wettich dochter wouts
voirs wilen vander meynartshoven welke wouter was wettich
brueder jans wilen vander meynartshoven diemen hiet van huber
tinghen vanden nabedde welke woute en jan hadden enen vader
geheten willem vander meynartshoven die wettich zoen was goessens
wilen vander meynartshoven ende die goessen hadde ene wettigen
vader die geheten was arnt vander meynartshoven En want de
voirs twee boende beemts van boven neder comen weren van dien
vander meynartshoven en jan vander meynartsh diemen hiet van
hubtingen die selve goede besat sinen leefdach lanc uuten welken hij
starf als uut sinen wettigen erve en daer in bleef sittende als een
cochtersse joffrouwe magriete wilen was van coudenbge jans
wittich wijf voirs En na haer doet besat die selve goede met
testamente een geheten jan die natuerlic zoen was jans vand
meynartshove voirs en daer na van live ter doot comen En want
die voirs katline daneels wijf van zurpele comen es van wittige
bedde van dien vander meynartshove gelijc voe gheruert es